Europarlamentarul PSD Mihai Tudose susține că tranșarea chestiunii Schengen într-un Consiliu JAI ar fi marea capcană pe care o poate pregăti România. Tudose arată că în cazul în care Austria ar bloca România în Consiliul JAI, atunci i-am putea da în judecată și s-ar putea impune poprire pe activele austriece din România.
"Eu sper că anul acesta se va tranșa. Ceea ce cumva – îmi pare rău că o spun sau să nu fiu interpretat greșit – cumva îmi pare rău că nu o tranșează printr-un vot în JAI. Să spună clar acolo <>. Fiindcă eu contez foarte mult pe ceea ce a spus prim-ministrul Marcel Ciolacu, ceea ce am mai spus și eu, dar domnia sa acum poate să o și facă: în condițiile în care ai un vot în JAI în care Austria se opune, poți să-i dai în judecată. Momentul acesta a fost ratat. Dumneavoastră ați făcut o mimică că nu prea credeți. Eu cred, fiindcă nu este vorba despre altceva decât despre a ne respecta un drept. Și în fond, toată această construcție – Uniunea Europeană – este despre niște drepturi și colective, și individuale ale țărilor care fac parte din această construcție.
Este un drept și nu este vorba despre Tudose care pleacă în vacanță în Grecia și să treacă mai repede în vacanță, ci este vorba despre competitivitate economică, despre camioane, despre mărfuri. Orice oră de staționare sau zile de staționare înseamnă adăugare la prețul produselor respective și ieșirea din competitivitate; și atunci e foarte simplu ca atunci când ai un vot exprimat clar ai de ce să te legi și să-i dai în judecată la Curtea Europeană de Justiție și să le ceri niște despăgubiri. Eventual dacă… până atunci să pui și poprire pe niște active ca să… ne jucăm și noi", a spus Mihai Tudose, la Europa FM.